als_Latn dik_Latn sag_Latn
Para pak ditësh, Shqipërinë e vizitoi drejtori i CIA-s John Brennan. Ai u takua në Tiranë me Presidentin Nishani, Kryeministrin Rama, Ministren e Mbrojtjes Kodheli.
Drejtori Brennan zhvilloi edhe një takim të pazakontë por domethënës me Drejtorin e Policisë Haki Cako.
Burime konfidenciale nga policia njoftojnë se qëllimi i takimit ka qënë mosbashkëpunimi i qeverisë shqiptare në disa operacione kundër drogës ku ka qënë e përfshirë edhe agjencia amerikane kundër drogës DEA.
Rasti më i bujshëm është ai i Klemend Balilit. Edhe pse hetimi dhe operacioni kundër Balilit ishte zhvilluar nga policia greke në bashkëpunim me DEA-n, policia shqiptare fillimisht refuzoi të mbante nën mbikëqyrje dhe ta ndalonte atë, me justifikimin se kërkesa e palës greke ishte bërë me gojë dhe jo më shkresë zyrtare.
Policia greke u detyrua të paraqiste kërkesë me shkrim, por ndërkohë Klemend Balili u largua dhe është ende sot një nga njerëzit më të kërkuar të Ballkanit.
DEA amerikane ka qënë e përfshirë në disa operacione me policinë italiane për trafikimin e drogës nga Shqipëria në Itali, për të cilat, gjithashtu policia shqiptare ka qënë e ngathët në bashkëpunimin e saj.
Ky informacion bëhet i besueshëm për shkak të reagimit të menjëhershëm të autoriteteve shqiptare pas largimit të drejtorit të CIA-s për rastin Balili.
Sot, forca të shumta policie u mobilizuan në jug të vend në kërkim të tij dhe Gjykata e Krimeve të Rënda lëshoi urdhër arrest për të.
als_Latn als_Latn als_Latn als_Latn als_Latn als_Latn als_Latn als_Latn